محمد یار سلطانوف

مفتی حاجی محمد یار بن محمد شریف سلطانوف(؛1915-1837) مسلم مذہبی رہنما، اورنبرگ مسلم روحانی مجلس کے پانچویں مفتی تھے۔

سوانح حیات 

آپ ضلع مین زیلنسکی (اب اس کا کوئی وجود نہیں ، یہ جمہوریہ تاتارستان کے اکتانیش ضلع کا حصہ تھا)کے اوبلاست باسروسکایا کے گاؤں میستیووف(مچھتی ، مچٹیف) میں پیدا ہوئے۔ ایک شریف باشقیر خاندان "سلطانوف" سے تعلق رکھتے تھے۔ جامعہ قازان سے تعلیم حاصل کی۔

سن 1857 - 1859 میں ، محمد یار سلطانوف نے باشقیر مشریک فوج کے کماندار کے خانہ مسودہ سازی(ڈرافٹنگ روم) میں خدمات انجام دیں ، 1861 - 1866 کے دوران 20 ویں اور 7ویں مینزلنسکی چھاؤنیوں کے سربراہ رہے۔ باشقردستان میں چھاؤنی انتظامی نظام کے خاتمے کے بعد، 1866 - 1885 میں انہوں نے صوبہ اوفا کے اضلاع مینزیلینسکی اور بیلفسکی میں ثالثِ امن اور مجسٹریٹ کے طور پر خدمات سر انجام دیں۔ محمد یار سلطانوف متعدد صوبائی سرپرستی کمیٹیوں کے ناظم اور رکن بھی تھے۔

1886 میں انہیں مفتی اور اورنبرگ مسلم روحانی مجلس کا صدر مقرر کیا گیا ۔

1893 میں انہوں نے حج کیا اور عثمانی خلیفہ سلطان عبد الحمید ثانی نے ان کا استقبال کیا۔سلطان عبد الحمید نے انہیں نشانِ عثمانیہ بھی عطا کیا۔

پہلی جنگ عظیم کے آغاز میں ، سلطنت عثمانیہ کے شیخ الاسلام نے (روس سمیت) اتحادی ممالک کے مسلمانوں سے اپنی حکومتوں کے خلاف اعلانِ جہاد  کرنے کی اپیل کی۔ اس کے جواب میں ، مفتی سلطانوف نے روسی مسلمانوں سےاپنی ہم مذہب عثمانی سلطنت کی مخالفت کرنے کا مطالبہ کیا۔

ان کا انتقال 1915 میں ہوا۔ انہیں اوفا میں پہلی جامع مسجد کے احاطے میں سپرد خاک کر دیا گیا۔

سلطانوف کو پیش کردہ حضورؐ کا موئے مبارک 
مارچ 1893 میں ، سلطان نے سلطانوف کو حضرت محمد ؐ کا موئے مبارک(بال) پیش کیا۔ 1961 تک ، روسی انتظامیہ مسلسل سوویت روس کے یورپی حصے اور سائبیریا کے مسلمانوں کو اس کا دیدار کراتی رہی۔ سن 1954 میں ،سربراہ کونسل برائے مذہبی امور پولیانسکی چہارم نے ، باشقیر خودمختار سوویت اشتراکی جمہوریہ کے لیے کونسل کے کمشنر کو ہدایت کی کہ وہ موئے مبارک کی زیارت کرنے پر پابندی نہ لگائے ۔ پولیانسکی کی موت کے بعد ، 1961 میں ، سوویت حکام نے اس کی زیارت پر پابندی عائد کردی۔

اعزازات 

 تمغا سینٹ سٹنیسلس ،درجہ اول ، 1888 ۔
 نشانِ عثمانیہ ، درجہ دوم ، 03/19/1893۔
 تمغا سینٹ انا، درجہ اول، 1896۔
 تمغا مقدس اینڈریو ، 1898 ۔

ثقافتی عکاسی 
پایہ تخت عبدالحمید میں مفتی محمد یار سلطانوف کا کردار فلمایا گیا ہے۔

نکات

حوالہ جات 

 
 حسینوف جی۔ بی۔باشقیر کے اعلیٰ خاندان : سلطانوف ،سرطلانوف ۔ // " وتنڈاش "۔ 2002. نمبر 7. سی 99-122۔

1915ء کی وفیات
12 جون کی وفیات
1837ء کی پیدائشیں
روسی ائمہ کرام
روسی مسلم شخصیات
روسی مسلمان
مفتیان
مفتیان اعظم
کریمیا میں اسلام
کریمیائی تاتار قوم
تاتاری شخصیات
باشقیر قوم
قازان کی شخصیات